Kana | Foods a picky girl likes
Category Archives: Kana
05/06/2011 Kana-quesadillad barbecue kastmega
1-2 kanafileed, väikesteks juppideks lõigatud
1 väike viilutatud sibul
1 roheline piprakaun, hakitud
BBQ kaste
jahvatatud köömneid
jahvatatud punast pipart
2 suurt jahutortillat
riivitud cheddari juustu
Prae pannil oliiviõlis soola ja pipraga maitsestatud kana. Prae teisel pannil õlis sibulad ja roheline pipar. Lisa barbecue-kaste, siis lisa näpuotsatäis jahvatatud köömneid ja punast pipart.
Eelsoojenda ahi 220 kraadini. Laota jahutortillad ahjuplaadile.
Lisa kanajupid teisel pannil olevale segule, sega ja prae veel mõni minut.
Aseta lusikaga tortillade ühele poolele kanasegu, puista peale riivitud juustu ja murra teine tortillapool peale. Küpseta ahjus 10-15 minutit või kuni tortillad on krõbedad. Serveeri maisikrõpsude ja salsa, hapukoore või guacamolega, garneeri koriandriga.
Posted under Kana, Snäkk
24/05/2011 Grillitud kana sidruni ja mündiga
Neli kanafileed
Sidruni ja mündi vinegreti jaoks:
2/3 tassi (160ml) oliiviõli
2/3 cup (160ml) värskelt pressitud sidrunimahla
2 tl hakitud värsket münti
1 suur küüslauguküün, peenelt hakitud
Sega vinegreti koostisosad kokku. Tambi kanafileed ühtlaselt paksuks ja marineeri neid külmkapis vinegreti sees (pool sellest kogusest) mõni tund. Võta kana külmkapist ära, lase tal umbes 45 min soojeneda toatemperatuurini. Marinaad viska minema. Grilli kana ning pintselda ta kasutamata alles jäänud marinaadiga üle. Lase tal fooliumis veidi aega jahtuda. Serveeri salatiga, millele võid sama vinegretti peale valada.
Posted under Kana, Kaste
03/05/2011 Ahjukana Toscana moodi
6-8le inimesele
4 kanakintsu
4 kana poolkoiba
6 küüslauguküünt, kooritud, pressitud
4 sidrunit, 4ks lõigatud
1 klaas valget veini
3 oksa rosmariini või peoga estragoni
2 punast sibulat, kooritud, 4 sektoriks lõigatud
Eelkuumuta praeahi 180 C. Pane kana ja küüslauk ahjuvormi. Pigista peale sidrunimahla ja pista sektorid ka vormi. Vala peale oliiviõli ja vein. Puista peale ürdid ja sibul. Küpseta ahjus kuni valmis, u 20 min.
allikas: Goodall, T. (2010). Tudengi kokaraamat. Tallinn: Tea Kirjastus ([Singapur]).
Posted under Kana
19/03/2011 Krõbedad kanaribad
2 suurt kanarinda
1/2 tassi (65 g) jahu
1 1/4 tassi (125 g) saiapuru
1/4 tassi (60 ml) taimeõli
Loputa kanarinnad külma jooksva vee all ja patsuta kuivaks.
Töötades ühega korraga, pane kana kahe toidukile vahele.
Tambi kana ühtlaselt väga õhukeseks.
Lõika kana umbes 3 cm laiusteks ribadeks (nad ei pea olema ideaalselt ribakujulised) ja aseta taldrikule.
Puista igale ribale peale soola.
Paiguta eri kaussidesse soola (1/2 tl) ja pipraga segatud jahu, kergelt klopitud muna ja saiapuru.
Võta üks kanariba, kasta ta järjest jahu, muna ja siis saiapuru sisse. Võid kahvliga saiapuru tugevamini kana külge vajutada. Tee nii kõikide ribadega.
Kalla pannile taimeõli, keera pliit keskmisele kuumusele, ja oota, kuni õli on kuum.
Prae kanaribasid mõlemalt küljelt umbes 2-3 minutit.
Võta pannilt ja serveeri koos mõne hea dipikastmega või kartulite/salati kõrvale.
P.S. pildile vajutades jõuad originaalretsepti juurde, kus on illustreerivad pildid iga valmistamisetapi jaoks!
13/03/2011 Ahjukana Dijoni kastmega
(vähendasin kana hulka algsest retseptist poole võrra, kus oli kasutatud peale kanafilee ka kanakoibasid ja muid kana osi.)
700 g kanafileed
1/2 spl taimeõli
2 väikest šalottsibulat
3/4 tassi kuiva valget veini
3/4 tassi vähesoolast kanapuljongit
1/4 tassi 36-40% rasvasisaldusega koort
2 spl mahedat Dijoni sinepit
1 spl peenelt hakitud murulauku või rohelist sibulat
Eelsoojenda ahi 230 kraadini. Maitsesta kana rohkelt soola ja värskelt jahvatatud musta pipraga. Kuumuta keskmisel kuumusel pannil õli. Pruunista kana mõlemalt poolt umbes 3 min.
Pane kana ahju ja küpseta 15-20 minutit.
Samal ajal lisa pannile, kus kana praadisid, sibulad, vein ja kanapuljong. Lase keema tõusta ja kuumuta 2-3 minutit. Lisa koor ja keeda umbes 1 min, kuni kaste on paksenenud.
Kalla kaste pannilt läbi sõela kaussi, sega juurde sinep, murulauk/roheline sibul, sool ja pipar. Serveeri kana kastmega.
21/01/2011 Kana picatta parmesaniga
1/4 tassi jahu
1 1/4 tassi riivitud Parmigiano Reggiano juustu, portsudeks jagatud
4 poolikut kanarinda, õhukeseks taotud
250 g pikki spagette
3 spl extra virgin oliiviõli, portsudeks jagatud
1 sidruni mahl, lisaks 1 viilutatud sidrun
2 tükeldatud küüslauguküünt
1/4 tassi kappareid, nõrutatud ja kuivatatud või 12 kapparimarja, viilutatud
1/2 tassi kuiva valget veini
1/4 tassi tükeldatud peterselli
1/2 tassi kanapuljongit
2 spl võid, jahutatud ja väikesteks tükkideks lõigatud
140 g spinatit
1. Pane jahu taldrikule. Löö munad madalas kausis lahti, klopi neid; pane 1 tassitäis juustu teisele taldrikule. Võta ükshaaval kanafilee jupid, kata nad kõigepealt jahu, siis muna ja juustuga. Vajuta, et segu kana külge paremini kinni jääks ja aseta puhtale taldrikule.
2. Keeda spagetid, jäta umbes kulbitäis vett alles.
3. Kuumuta suurel pannil keskmisel kuumusel 2 teelusikatäit oliiviõli, keeruta panni, et õli üle panni jookseks. Lisa kana ja prae mõlemalt poolt, kuni paneering on tumepruun, umbes 10 minutit. Kata fooliumiga ja aseta taldrikule. Lisa veel 1 teelusikas oliiviõli pannile koos viilutatud sidruni, küüslaugu ja kapparitega ja prae 2 minutit. Siis vala sisse vein, lisa petersell ja kuumuta 1 minut. Keera kuumus madalamaks.
4. Vala kanapuljong kastmesse ja kuumuta 1 minut, kalla sisse võitükid ja oota kuni nad on sulanud, siis lisa sidrunimahl. Vala natuke kastet kanafileedele. Lisa kastmele spinat ja kuumuta, kuni spinat närbub. Lisa pasta keemisvesi ja pasta, ning sega. Maitsesta soola ja pipraga. Serveeri pastat kanafileega.
Posted under Kana, Keeruline!, Pasta
29/12/2010 Kanasnitsel peekoni ja valge veiniga
1 tl küüslauguõli
4 peekoniviilu
4 kanafileed, umbes 125 g tükk
100 ml valget veini
Pane õli praepannile ja lisa peekon. Prae kuni peekon on krõbe. Mässi peekon fooliumisse ja pane korraks kõrvale. Prae kana umbes 2 minutit kummaltki küljelt, vaata et seest roosa ei oleks. Pann peab olema piisavalt kuum, et kana pruunistuks. Säti kana taldrikutele. Nüüd murra peekon väiksemateks tükkideks ja pane tagasi pannile, kalla juurde vein, aja keema ja siis vala üle kana.